19/07/2010 | Administración Autonómica
Xunta de Galicia
Consellería de Medio Ambiente, Territorio e Infraestruturas
Augas de Galicia
Servizo Territorial da Zona Galicia Centro
DH. A15.27834 Real Aeroclub de Santiago (Ames)

Sara Cecilia Yashchuk Caussa, con DNI XXXXXXXXX, en representación do Real Aeroclub de Santiago, con CIF G15028509, solicita de Augas de Galicia un caudal de 2,54 litros/segundo de augas superficiais e subterráneas con destino á rega das superficies de campo de golf na parroquia de Piñeiro (San Mamede), Concello de Ames (A Coruña). O presente anuncio ten por obxecto abrir a regulamentaria información pública que prescribe o art.109 do Regulamento do dominio público hidráulico. Expediente: DH. A15.27834 As características do aproveitamento son: SOLICITANTE: Real Aeroclub de Santiago REPRESENTANTE: Sara Cecilia Yashchuk Caussa CAUDAL: 2,54 litros/segundo DESTINO: a rega dun campo de golf de 18 hoyos e campo de prácticas ORIXE: augas subterráneas: pozos de barrena 1002, 1004, 1005, 1008, 1011 e augas superficiais pluviais LUGAR: zonas altas medias e baixas do monte Meán, do monte Grande e do Cotón da Espiñeira (pertencentes aos polígonos 10, 11 e 12 do plano de catastro de Ames) PARROQUIA: Piñeiro (San Mamede) CONCELLO: Ames (A Coruña) O aproveitamento consiste na captación de augas subterráneas; catro pozos de barrena situados a un máximo de 80 m dun regato que divide pola metade o rectángulo no que se inscribe o campo de golf. Este rectángulo ten 1100 m de lado maior en dirección W-NW cara a E-NE e uns 750 m de lado menor en dirección S-SW cara a N-NE. (pozos 1004, 1005, 1008 e 1011). O pozo 1002 sitúase preto da parcela denominada Fonte Pega na parte máis ao leste do campo. Dende estes pozos e cunhas bombas somerxidas no seu interior levaranse as augas mediante tubaxes de polietileno ata o embalse de regulación previsto que se situará uns 200 m augas arriba da saída do regato do campo de golf. O embalse de regulación terá unha capacidade de 19000 m3 e unha superficie de 5000 m2 que será irregular, adaptándose ao deseño dos hoyos. A este embalse trasladaranse tamén as augas superficiais procedentes da bacía que se xera na zona oeste do campo de golf que se acumularán preto do linde oeste do recinto, nun corgo de rega que terá 5600 m3 e una superficie de 2100 m2, tamén adaptada ao deseño dos hoyos. Os equipos de bombeo proxéctanse para que sexan capaces de regar en 8 horas (23:00 ás 7:00) para permitir o xogo dun xeito adecuado no verán, cun consumo punta de 912 m3. Os equipos irán aloxados nunha caseta a base de muro de bloques e cuberta con estrutura metálica forrada con tella tradicional. Os aspersores serán sectoriais de xeito que non cubran a zona de out-rough, para a que se prevén especies autóctonas; todo iso controlado por un sistema de telecontrol de xeito que se minimicen as perdas producidas polo vento, escorrentas naturais e outros. O que se fai público para xeral coñecemento, por un prazo de vinte (20) días a partir do seguinte á data de publicación no Boletín Oficial da Provincia, co fin de que os que se sintan prexudicados poidan presentar as súas reclamacións, durante o prazo sinalado, no Concello de Ames ou nas oficinas deste servizo, situadas na rúa Tomiño, 16 baizo – 15781 Santiago de Compostela, onde estará exposto o expediente de que se trata, para que poida ser examinado por quen o desexe. Santiago de Compostela, 23 de xuño de 2010 O xefe do Servizo Territorial da Zona Galicia Centro Gladys Leonor Suzane Stroescu Foixench